Päätös N:o 185,

tehty 27 päivänä kesäkuuta 2002,

7 päivänä lokakuuta 1993 tehdyn päätöksen N:o 153 (lomake E 108) ja 11 päivänä kesäkuuta 1998 tehdyn päätöksen N:o 170 (21 päivänä maaliskuuta 1972 annetun neuvoston asetuksen (ETY) N:o 574/72 94 artiklan 4 kohdassa ja 95 artiklan 4 kohdassa säädettyjen luetteloiden laatiminen) muuttamisesta

(ETA:n kannalta merkityksellinen teksti)

(2003/148/EY)

EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, joka

ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,

ottaa huomioon neuvoston asetuksen (ETY) N:o 574/72(2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,

ottaa huomioon edellä mainittujen asetusten soveltamisessa tarvittavista mallilomakkeista tehdyn päätöksen N:o 153(3),

ottaa huomioon neuvoston asetuksen (ETY) N:o 574/72 94 artiklan 4 kohdassa ja 95 artiklan 4 kohdassa säädettyjen luetteloiden laatimisesta tehdyn päätöksen nro 170(4),

sekä katsoo seuraavaa:

(1) Lomakkeita on mukautettava jäsenvaltioiden kansalliseen lainsäädäntöön tehtyjen muutosten huomioon ottamiseksi.

(2) Lomakkeen E 108 nykyinen rakenne, sellaisena kuin se on esitettynä päätöksessä N:o 153, on sellainen, ettei asuinpaikan laitos voi ilmoittaa toimivaltaiselle laitokselle muussa kuin toimivaltaisessa valtiossa asuvan eläkkeensaajan tai hänen perheenjäsentensä terveydenhuoltoetuuksia koskevan oikeuden päättymisestä.

(3) Lomakkeen E 108 muuttaminen edellyttää, että päätökseen N:o 170 tehdään joitakin muutoksia, jotta se vastaisi lomakkeen E 108 uutta käyttötarkoitusta.

(4) Saksan, Ranskan, Italian tai Portugalin laitoksen antamaa lomaketta E 121 koskevan vuoden voimassaoloajan osalta voidaan viitata ainoastaan asetuksen (ETY) N:o 574/72 30 artiklan, eikä siis 29 artiklan soveltamiseen,

ON PÄÄTTÄNYT SEURAAVAA:

1. Korvataan päätökseen N:o 153 sisältyvä mallilomake E 108 tämän päätöksen liitteenä olevalla mallilla.

2. Muutetaan päätös N:o 170 tämän päätöksen liitteen mukaisesti.

3. Tämä päätös julkaistaan Euroopan unionin virallisessa lehdessä. Päätöstä sovelletaan siitä päivästä lähtien, jolloin Euroopan yhteisöjen siirtotyöläisten sosiaaliturvan hallintotoimikunta hyväksyy sen.

Hallintotoimikunnan puheenjohtaja

Carlos García de Cortázar

(1) EYVL L 149, 5.7.1971, s. 2.

(2) EYVL L 74, 27.3.1972, s. 1.

(3) EYVL L 244, 19.9.1994, s. 22.

(4) EYVL L 275, 10.10.1998, s. 40.

LIITE

Muutetaan päätös N:o 170 seuraavasti:

a) Muutetaan 1 artiklan kohta "I. 94 ARTIKLAN 4 KOHDASSA SÄÄDETTY LUETTELO Palkattujen työntekijöiden tai itsenäisten ammatinharjoittajien perheet" seuraavasti:

i) Korvataan 3 kohta seuraavasti:

"3. Toimivaltainen laitos tai asuinpaikan laitos tapauksen mukaan ilmoittaa asuinpaikan laitokselle tai toimivaltaiselle laitokselle luontoisetuuksia koskevan oikeuden keskeyttämisestä tai peruuttamisesta lähettämällä sille kahtena kappaleena lomakkeen E 108, jonka A osan se on täyttänyt. Vastaanottava laitos täyttää lomakkeen B osan ja palauttaa yhden kappaleen lomakkeen lähettäneelle laitokselle."

ii) Merkitään uudelleen 4 kohdan c ja d alakohta d ja e alakohdaksi ja lisätään uusi c alakohta seuraavasti:

"c) asuinpaikan laitoksen toimivaltaiselle laitokselle ilmoittama päivä, jolloin oikeus etuuksiin on keskeytetty tai peruutettu. Kyseinen päivämäärä kirjataan lomakkeeseen E 108, ja se on samalla lomakkeen E 109 voimassaolon päättymispäivä."

iii) Korvataan 5 kohta seuraavasti:

"5. Asuinpaikan laitos pitää ajan tasalla olevaa luetteloa, joka perustuu sen omiin tietoihin tai toimivaltaisen laitoksen antamiin tietoihin oikeuden alkamisesta (lomake E 109) tai tämän oikeuden keskeyttämisestä tai peruuttamisesta (lomake E 108); tässä yhteydessä laitosten on otettava huomioon, että Saksan, Ranskan, Italian ja Portugalin laitosten antamat E 109 -lomakkeet ovat voimassa vain yhden vuoden niiden antamispäivästä alkaen; tämä ei kuitenkaan vaikuta sen lomakkeen käyttöön, jolla on mahdollista keskeyttää kyseisen oikeuden voimassaolo, kun tosiasiat oikeuttavat näiden valtioiden lainsäädännön mukaan peruuttamaan tai keskeyttämään oikeuden etuuksiin."

b) Muutetaan 1 artiklan kohta "II. 95 ARTIKLAN 4 KOHDASSA SÄÄDETTY LUETTELO Eläkkeensaajat ja/tai heidän perheenjäsenensä" seuraavasti:

i) Korvataan 3 kohta seuraavasti:

"Toimivaltainen laitos tai asuinpaikan laitos tapauksen mukaan ilmoittaa asuinpaikan laitokselle tai toimivaltaiselle laitokselle luontoisetuuksia koskevan oikeuden keskeyttämisestä tai peruuttamisesta lähettämällä sille kahtena kappaleena lomakkeen E 108, jonka A osan se on täyttänyt. Vastaanottava laitos täyttää lomakkeen B osan ja palauttaa yhden kappaleen lomakkeen lähettäneelle laitokselle.

Kun lomake E 108 keskeyttää tai päättää lomakkeen E 121 voimassaolon, lomake E 108 on henkilökohtainen kuten lomake E 121, joten keskeytettäessä tai lopetettaessa useiden sellaisten lomakkeiden E 121 voimassaolo, jotka koskevat saman perheen jäseniä, on laadittava asianomaisia lomakkeita E 121 vastaava määrä lomakkeita E 108, vaikka keskeyttämis- tai päättämispäivä olisi sama tai asianomaiset kuuluisivat saman asuinpaikan laitoksen toimivaltaan."

ii) Merkitään uudelleen 4 kohdan c ja d alakohta d ja e alakohdaksi ja lisätään uusi c alakohta seuraavasti:

"c) asuinpaikan laitoksen toimivaltaiselle laitokselle ilmoittama päivä, jolloin oikeus etuuksiin on keskeytetty tai peruutettu. Kyseinen päivämäärä kirjataan lomakkeeseen E 108, ja se on samalla lomakkeen E 121 voimassaolon päättymispäivä."

iii) Korvataan 5 kohta seuraavasti:

"5. Asuinpaikan laitos pitää ajan tasalla olevaa luetteloa, joka perustuu sen omiin tietoihin tai eläkettä maksavan laitoksen tai eläkettä maksavan valtion toimivaltaisen sairausvakuutuslaitoksen antamiin tietoihin oikeuden alkamisesta (lomake E 121) tai kyseisen oikeuden keskeyttämisestä tai peruuttamisesta (lomake E 108); tässä yhteydessä laitosten on otettava huomioon, että Saksan, Ranskan, Italian ja Portugalin laitosten antamat E 121 -lomakkeet ovat voimassa vain yhden vuoden niiden antamispäivästä alkaen, kun eläkkeensaajan perheenjäsenet asuvat muussa kuin siinä toimivaltaisessa jäsenvaltiossa, missä eläkkeensaaja asuu (asetuksen (ETY) N:o 574/72 30 artikla); tämä ei kuitenkaan vaikuta sen lomakkeen käyttöön, jolla on mahdollista keskeyttää kyseisen oikeuden voimassaolo, kun tosiasiat oikeuttavat näiden valtioiden lainsäädännön mukaan peruuttamaan tai keskeyttämään oikeuden etuuksiin."

>PIC FILE= "L_2003055FI.007702.TIF">

>PIC FILE= "L_2003055FI.007801.TIF">

>PIC FILE= "L_2003055FI.007901.TIF">